Rotund èxit de participació en l'Enquesta ciutadana proposada per l'Ajuntament d'Alcàsser a través del seu nou portal web
dl., 05/07/2021 - 12:00

Els pressupostos participatius de l'ajuntament que comptaven amb 45.000€ van finalitzar en la seva primera fase amb un total de 31 propostes presentades per la ciutadania. Després del període de valoració tècnica per part dels responsables municipals, els veïns i veïnes del municipi van poder votar les propostes considerada viables des del 15 al 30 de juny. Els únics requisits per a poder participar eren estar empadronat en el municipi i ser major de 16 anys.

El passat 1 de juliol, es van conèixer els resultats de les votacions dels 8 projectes finalistes entre els quals destaquen un gimnàs a l'aire lliure, nova senyalització de camins, la remodelació de les pistes de tennis municipals o la millora de les instal·lacions del pipican per a gossos. Aquesta última proposta ha estat la més votada amb 482 vots.

Amb un total de 1330 participants d'entre els 8691 censats majors de 16 anys, podem dir que aquest procés es consolida com un dels de major èxit i participació ciutadana fins al moment. Un 15.3% de la ciutadania s'ha involucrat en la presa de decisions, proposant les idees i votant les seleccionades.

Un èxit que es deu en gran part a la bona difusió i comunicació que ha fet l'ajuntament a través de tots els canals oficials com el portal web, avisos de l'app municipal, a través de les xarxes socials de totes les seves àrees; i també fent partícips a col·lectius i associacions que s'han mobilitzat per a donar suport a les seves propostes.

NOTÍCIA PRESSUPOST PARTICIPATIUS

https://www.alcasser.es/es/noticia-aviso/ultimos-dias-para-participar-f…

LLISTAT DE PROPOSTES

https://cdn.digitalvalue.es/alcasser/assets/60c8757b189598976f6de7de?do…

RESULTATS VOTACIONS

https://participa.alcasser.es/votaciones